นายกรัฐมนตรี พร้อมชี้แจงการอภิปรายไม่ใว้วางใจ ย้ำมีเจตนาดีทำเพื่อบ้านเมือง พร้อมสั่งการฝ่ายความมั่นคง จับตา 2 กิจกรรม เดินเชียร์ลุง-วิ่งไล่ลุง
นายกรัฐมนตรี พร้อมชี้แจงการอภิปรายไม่ใว้วางใจ ย้ำมีเจตนาดีทำเพื่อบ้านเมือง พร้อมสั่งการฝ่ายความมั่นคง จับตา 2 กิจกรรม เดินเชียร์ลุง-วิ่งไล่ลุงพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  กล่าวถึงการที่ฝ่ายค้านจะยื่นญัตติอภิปรายไม่ไว้วางใจรัฐบาลในวันที่ 20 มกราคมนี้ว่า ได้เตรียมความพร้อมข้อมูลอยู่ตลอดเวลาและจะอธิบายตามข้อเท็จจริง เพราะทุกเรื่องเป็นไปตามกระบวนการของสภาฯ พร้อมยอมรับว่าการเตรียมตัวชี้แจงคงไม่สามารถทำอย่างสมบูรณ์ได้ทุกเรื่อง เพราะไม่รู้ว่าฝ่ายค้านจะหยิบยกประเด็นใดมาอภิปรายบ้าง แต่ก็ได้เตรียมข้อมูลไว้ในทุกด้านแล้ว ซึ่งในการชี้แจงตอบข้อซักถามนอกจากข้อมูลแล้ว ตนเองก็จะใช้ความตั้งใจและเจตนาที่เข้ามาทำประโยชน์กับบ้านเมืองมาตอบด้วยส่วนการจัดกิจกรรมวิ่งไล่ลุงและเดินเชียร์ลุง ที่มีหลายฝ่ายเกิดความกังวลว่าจะเป็นชนวนเหตุความขัดแย้งในสังคมอีกครั้งนั้น ได้ให้ฝ่ายความมั่นคงเข้าไปดูแลแล้ว และไม่อยากเห็นการจัดกิจกรรมทั้งสองรูปแบบนี้ เพราะเป็นการแบ่งแยกประชาชนออกเป็นสองฝ่าย อีกทั้งมีบางคนบางพรรคการเมืองยังใช้เป็นเหตุอ้างแยกชนชั้น ในสังคม ระหว่างคนรุ่นใหม่และคนรุ่นเก่า ซึ่งเชื่อว่าไม่มีใครอยากเห็นบ้านเมืองมีปัญหา เหมือนในอดีตที่ผ่านมา